CELEX: 32015R1897
Language: mt
Date: 2015-10-21 00:00:00
Title: Regolament ta' Implimentazzjoni tal-Kummissjoni (UE) 2015/1897 tal-21 ta' Ottubru 2015 li jemenda r-Regolament (KE) Nru 2056/2001 fir-rigward tal-obbligu ta' ħatt l-art

22.10.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/11
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1897
      tal-21 ta' Ottubru 2015
      li jemenda r-Regolament (KE) Nru 2056/2001 fir-rigward tal-obbligu ta' ħatt l-art
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 850/98 tat-30 ta' Marzu 1998 dwar il-konservazzjoni ta' riżorsi tas-sajd permezz ta' miżuri tekniċi għall-protezzjoni ta' żgħar ta' organiżmi tal-baħar (1), u b'mod partikolari l-Artikolu 48 tiegħu,
      Billi:
      
                  (1)
               
               
                  Ir-Regolament (UE) Nru 1380/2013 tal-Parlament Ewropew u tal-Kunsill (2) stabbilixxa bħala wieħed mill-għanijiet tiegħu l-eliminazzjoni gradwali tal-iskartar permezz tal-introduzzjoni tal-obbligu ta' ħatt l-art għal qabdiet ta' speċijiet soġġetti għal limiti ta' qbid. Ċerti dispożizzjonijiet tar-Regolament tal-Kummissjoni (KE) Nru 2056/2001 (3) li jistabbilixxi miżuri tekniċi addizzjonali għall-irkupru tal-ħażniet ta' merluzz fil-Baħar tat-Tramuntana u l-Punent tal-Iskozja jobbligaw lis-sajjieda jiskartaw il-ħut. Sabiex jitneħħew l-inkompatibbiltajiet bejn dak ir-Regolament u l-obbligu ta' ħatt l-art, u biex l-obbligu ta' ħatt l-art isir operazzjonali, dawk id-dispożizzjonijiet għandhom jiġu emendati.
               
            
                  (2)
               
               
                  B'mod partikolari, sabiex tiġi żgurata l-implimentazzjoni tal-obbligu ta' ħatt l-art, ir-Regolament (KE) Nru 2056/2001 għandu jiġi emendat billi jirrikjedi li l-qabdiet mhux intenzjonati kollha ta' organiżmi tal-baħar ta' speċijiet soġġetti għall-obbligu ta' ħatt l-art u li jinqabdu b'eċċess tal-limiti tal-kompożizzjoni tal-qabda għandhom jinħattu l-art, jingħaddu u jitnaqqsu mill-kwoti.
               
            
                  (3)
               
               
                  Il-miżuri stipulati f'dan ir-Regolament huma skont l-opinjoni tal-Kumitat għas-Sajd u l-Akkwakultura,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2056/2001 huwa emendat kif ġej:
      
                  (1)
               
               
                  Fl-Artikolu 2, jiżdied il-punt 3 li ġej:
                  
                              “3.
                           
                           
                              ‘qabdiet mhux intenzjonati’ tfisser qabdiet inċidentali ta' organiżmi tal-baħar li, skont l-Artikolu 15 tar-Regolament (UE) Nru 1380/2013 tal-Parlament Ewropew u tal-Kunsill (*), għandhom jinħattu l-art, jingħaddu u jitnaqqsu mill-kwoti, jew għax ikunu iżgħar mid-daqs minimu ta' referenza għall-konservazzjoni jew inkella għax jaqbżu l-kwantitajiet permessi skont ir-regoli dwar il-kompożizzjoni tal-qabda u dwar il-qabdiet inċidentali.
                           
                        
                     (*)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).”"
						
               
            
                  (2)
               
               
                  Jiddaħħal l-Artikolu 9a li ġej:
                  “Artikolu 9a
                  Fejn organiżmi tal-baħar ta' speċi soġġetta għall-obbligu tal-ħatt l-art jinqabdu b'eċċess tal-perċentwali jew tal-kwantitajiet permessi speċifikati fl-Artikolu 4(1), sa (6), fl-Artikolu (5)2, fl-Artikolu 6(2), fl-Artikolu 7 u fl-Artikolu 8 ta' dan ir-Regolament, għandu japplika l-Artikolu 15 tar-Regolament (UE) Nru 1380/2013. Dawk il-qabdiet mhux intenzjonati għandhom jinħattu l-art, jingħaddu u jitnaqqsu mill-kwoti. Qabdiet mhux intenzjonati ta' dan it-tip m'għandhomx jitqiesu bħala li jirrappreżentaw ksur tad-dispożizzjoniiet dwar il-perċentwali permessi tal-kompożizzjoni tal-qabda speċifikati f'dawk l-Artikoli.”
               
            Artikolu 2
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-21 ta' Ottubru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 125, 27.4.1998, p. 1.
      
         (2)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
      
         (3)  Ir-Regolament tal-Kummissjoni (KE) Nru 2056/2001 tad-19 ta' Ottubru 2001 li jistabbilixxi miżuri tekniċi addizzjonali għall-irkupru tal-ħażniet ta' merluzz fil-Baħar tat-Tramuntana u l-Punent tal-Iskozja (ĠU L 277, 20.10.2001, p. 13).